CELEX: 32020D2125
Language: el
Date: 2020-12-16 00:00:00
Title: Εκτελεστική απόφαση (ΕΕ) 2020/2125 της Επιτροπής της 16ης Δεκεμβρίου 2020 σχετικά με την αναγνώριση της κυβέρνησης της Nunavut ως οργανισμού που εξουσιοδοτείται να εκδίδει έγγραφα τα οποία πιστοποιούν τη συμμόρφωση με τον κανονισμό (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου για τη διάθεση προϊόντων φώκιας στην αγορά της Ένωσης

17.12.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 426/56
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/2125 ΤΗΣ ΕΠΙΤΡΟΠΗΣ
         της 16ης Δεκεμβρίου 2020
         σχετικά με την αναγνώριση της κυβέρνησης της Nunavut ως οργανισμού που εξουσιοδοτείται να εκδίδει έγγραφα τα οποία πιστοποιούν τη συμμόρφωση με τον κανονισμό (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου για τη διάθεση προϊόντων φώκιας στην αγορά της Ένωσης
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, περί εμπορίου προϊόντων φώκιας (1), και ιδίως το άρθρο 3 παράγραφος 1α,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 1007/2009 θεσπίζει εναρμονισμένους κανόνες που αφορούν τη διάθεση προϊόντων φώκιας στην αγορά της Ένωσης. Στο άρθρο 3 παράγραφος 1 του εν λόγω κανονισμού καθορίζονται οι όροι για τη διάθεση στην αγορά προϊόντων φώκιας που προέρχονται από τη θήρα στην οποία επιδίδονται οι Inuit ή άλλες αυτόχθονες κοινότητες. Τα προϊόντα φώκιας, κατά τον χρόνο διάθεσής τους στην αγορά, πρέπει να συνοδεύονται από έγγραφο το οποίο πιστοποιεί τη συμμόρφωση με τους όρους που προβλέπονται στο άρθρο 3 παράγραφος 1 του κανονισμού (ΕΚ) αριθ. 1007/2009, το οποίο εκδίδεται από οργανισμό που έχει αναγνωριστεί για τον σκοπό αυτόν από την Επιτροπή.
                  
               
                     (2)
                  
                  
                     Με την απόφαση C(2015) 5253 (2), η Επιτροπή αναγνώρισε το «Υπουργείο Περιβάλλοντος της κυβέρνησης Nunavut» ως οργανισμό εξουσιοδοτημένο να εκδίδει έγγραφα τα οποία πιστοποιούν τη συμμόρφωση με τους όρους που προβλέπονται στο άρθρο 3 παράγραφος 1 του κανονισμού (ΕΚ) αριθ. 1007/2009 για τη διάθεση προϊόντων φώκιας στην αγορά της Ένωσης.
                  
               
                     (3)
                  
                  
                     Στο πλαίσιο των τροποποιήσεων του κανονισμού (ΕΚ) αριθ. 1007/2009 τις οποίες εισήγαγε ο κανονισμός (ΕΕ) 2015/1775 του Ευρωπαϊκού Κοινοβουλίου και του Συμβουλίου (3), και στο πλαίσιο του εκτελεστικού κανονισμού (ΕΕ) 2015/1850 της Επιτροπής (4), η Επιτροπή εξέδωσε την απόφαση C(2015) 7273 (5) επιπλέον της απόφασης C(2015) 5253.
                  
               
                     (4)
                  
                  
                     Στις 4 Αυγούστου 2020 η Επιτροπή έλαβε επιστολή από το υπουργείο Οικονομικής Ανάπτυξης και Μεταφορών της Nunavut, με ημερομηνία 22 Απριλίου 2020, με την οποία ζητά να τροποποιηθεί η ονομασία του αναγνωρισμένου οργανισμού της, ώστε να αντικατοπτρίζεται ο ανασχηματισμός της κυβέρνησης της Nunavut.
                  
               
                     (5)
                  
                  
                     Το υπουργείο Οικονομικής Ανάπτυξης και Μεταφορών της κυβέρνησης της Nunavut ζήτησε να αλλάξει η ονομασία «Υπουργείο Περιβάλλοντος της κυβέρνησης της Nunavut» σε «κυβέρνηση της Nunavut».
                  
               
                     (6)
                  
                  
                     Το υπουργείο Οικονομικής Ανάπτυξης και Μεταφορών της κυβέρνησης της Nunavut διευκρίνισε ότι αυτή η αλλαγή ονομασίας δεν συνεπάγεται αλλαγή της λειτουργίας και του ρόλου του αναγνωρισμένου οργανισμού.
                  
               
                     (7)
                  
                  
                     Ο οργανισμός «κυβέρνηση της Nunavut» πληροί τις προϋποθέσεις για τους αναγνωρισμένους οργανισμούς που ορίζονται στο άρθρο 3 παράγραφος 1α τρίτο εδάφιο του κανονισμού (ΕΚ) αριθ. 1007/2009 και στο άρθρο 3 παράγραφος 1 του εκτελεστικού κανονισμού (ΕΕ) 2015/1850.
                  
               
                     (8)
                  
                  
                     Ως εκ τούτου, είναι σκόπιμο να αναγνωριστεί ο οργανισμός «κυβέρνηση της Nunavut» ως οργανισμός που εξουσιοδοτείται να εκδίδει έγγραφα τα οποία πιστοποιούν τη συμμόρφωση με τους όρους που προβλέπονται στο άρθρο 3 παράγραφος 1 του κανονισμού (ΕΚ) αριθ. 1007/2009,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Με την παρούσα απόφαση, ο οργανισμός «κυβέρνηση της Nunavut» αναγνωρίζεται ως οργανισμός που εξουσιοδοτείται να εκδίδει έγγραφα τα οποία πιστοποιούν τη συμμόρφωση με τους όρους που προβλέπονται στο άρθρο 3 παράγραφος 1 του κανονισμού (ΕΚ) αριθ. 1007/2009.
         
         
            Άρθρο 2
            Οι αποφάσεις C(2015) 5253 και C(2015) 7273 καταργούνται.
         
         
            Άρθρο 3
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 16 Δεκεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 286 της 31.10.2009, σ. 36.
         
            (2)  Απόφαση C(2015) 5253 της Επιτροπής, της 30ής Ιουλίου 2015, σχετικά με την αναγνώριση του υπουργείου Περιβάλλοντος της κυβέρνησης της Nunavut για τους σκοπούς του άρθρου 6 του κανονισμού (ΕΕ) αριθ. 737/2010 της Επιτροπής, της 10ης Αυγούστου 2010, για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίου προϊόντων φώκιας].
         
            (3)  Κανονισμός (EE) 2015/1775 του Ευρωπαϊκού Κοινοβουλίου και του Συμβουλίου, της 6ης Οκτωβρίου 2015, για την τροποποίηση του κανονισμού (ΕΚ) αριθ. 1007/2009 περί εμπορίου προϊόντων φώκιας και την κατάργηση του κανονισμού (ΕΕ) αριθ. 737/2010 της Επιτροπής (ΕΕ L 262 της 7.10.2015, σ. 1).
         
            (4)  Εκτελεστικός κανονισμός (ΕΕ) 2015/1850 της Επιτροπής, της 13ης Οκτωβρίου 2015, για τον καθορισμό λεπτομερών κανόνων σχετικά με την εφαρμογή του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίου προϊόντων φώκιας (ΕΕ L 271 της 16.10.2015, σ. 1).
         
            (5)  Απόφαση C(2015) 7273 της Επιτροπής, της 26ης Οκτωβρίου 2015, με την οποία αναγνωρίζεται το υπουργείο Περιβάλλοντος της κυβέρνησης της Nunavut σύμφωνα με το άρθρο 3 του εκτελεστικού κανονισμού (ΕΕ) 2015/1850 για τον καθορισμό λεπτομερών κανόνων εφαρμογής του κανονισμού (ΕΚ) αριθ. 1007/2009 του Ευρωπαϊκού Κοινοβουλίου και του Συμβουλίου περί εμπορίας προϊόντων φώκιας.